સોહા કહે છે કે જો કોઈ પાત્રની જરૂરિયાત હોય તો તે હંમેશાં પોતાના લુક સાથે પ્રયોગ કરવા માટે તૈયાર રહે છે. તે કહે છે કે મારી કોઈ પણ ફિલ્મ જુઓ. હું મોટા ભાગે નોન ગ્લેમરસ રોલમાં જોવા મળીશ. મારે મારા લુકમાં કંઈક અલગ કરવાનું હતું તેવી એક ફિલ્મ હતી ‘ખોયા ખોયા ચાંદ’. એ ફિલ્મમાં મારે ૧૯૫૦ની એક અભિનેત્રીનો રોલ ભજવવાનો હતો. હું નવો લુક અપનાવવા હંમેશાં તૈયાર રહું છું. કુણાલ ખેમુ સાથે લગ્ન કર્યા બાદ સોહા કહે છે કે લગ્ન બાદ કરિયરને લઈને તેના વિચારોમાં કોઈ પરિવર્તન અાવ્યું નથી. મને લાગતું નથી કે લગ્નથી કોઈ પણ વસ્તુ બદલાય છે.